CELEX: 62014TN0335
Language: lt
Date: 2014-05-13 00:00:00
Title: Byla T-335/14: 2014 m. gegužės 13 d. pareikštas ieškinys byloje Davó Lledó/VRDT – Administradora y Franquicias América e Inversiones Ged (DoggiS)

4.8.2014   
            
            
               LT
            
            
               Europos Sąjungos oficialusis leidinys
            
            
               C 253/35
            
         2014 m. gegužės 13 d. pareikštas ieškinys byloje Davó Lledó/VRDT – Administradora y Franquicias América e Inversiones Ged (DoggiS)
   
   (Byla T-335/14)
   2014/C 253/50
   Kalba, kuria surašytas ieškinys: ispanų
   
      Šalys
   
   
      Ieškovas: José-Manuel Davó Lledó (Kartachena, Ispanija), atstovaujamas abogado J. V. Gil Martí
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Administradora y Franquicias América, SA e Inversiones Ged Ltda (Santjago de Čilė, Čilė)
   
      Reikalavimai
   
   Ieškovas Bendrojo Teismo prašo panaikinti 2014 m. kovo 13 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės kolegijos sprendimą byloje R 824/2013-1 ir dėl to patvirtinti 2013 m. liepos 18 d. anuliavimo skyriaus sprendimą bei atmesti Administradora y Franquicias América, SA e Inversiones Ged Ltda pateiktą prašymą pripažinti Bendrijos prekių ženklo Nr. 8 894 826 (DoggiS) registraciją negaliojančia, nurodyti kitoms procedūros apeliacinėje taryboje šalims laikytis šio sprendimo bei prisiimti visas pasekmes ir priteisti bylinėjimosi išlaidas iš atsakovės ir kitų procedūros apeliacinėje taryboje šalių.
   
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: Bendrijos vaizdinis prekių ženklas Nr. 8 894 826 su žodiniu elementu DoggiS 29, 30 ir 43 klasių prekėms ir paslaugoms.
   
      Bendrijos prekių ženklo savininkas: ieškovas.
   
      Šalis, prašanti pripažinti Bendrijos prekių ženklo registraciją negaliojančia: Administradora y Franquicias América, SA e Inversiones Ged Ltda.
   
      Prašymo pripažinti registraciją negaliojančia motyvai: Prekių ženklo paraiškos pateikimo metu paraišką pateikęs asmuo elgėsi nesąžiningai.
   
      Anuliavimo skyriaus sprendimas: Atmesti prašymą pripažinti registraciją negaliojančia.
   
      Apeliacinės tarybos sprendimas: Patenkinti apeliaciją, panaikinti visą anuliavimo skyriaus sprendimą ir ginčijamo Bendrijos prekių ženklo registraciją.
   
      Ieškinio pagrindai:
   
   
               —
            
            
               Reglamento Nr. 207/2009 76 straipsnio pažeidimas.
            
         
               —
            
            
               Reglamento Nr. 207/2009 52 straipsnio 1 dalies b punkto pažeidimas.